Kamu bisa jelasin ke aku soal Yang Yang dalam bahasa melayu?

Yang Yang (), yang dilahirkan pada 9 September 1991 di Shanghai, China ialah seorang pelakon China yang terkenal.

Yang Yang tamat pengajian di People's Liberation Army Academy of Art. Debut lakonannya adalah dalam The Dream of Red Mansions sebagai watak utama Jia Baoyu, yang menjadi permulaan besar bagi kariernya sebagai pelakon. Dia memenangi anugerah "Pelakon Baru Terbaik" dalam "BQ Celebrity Score Awards" selepas tayangan The Dream of Red Mansions pada 2010.

Pada 2011, Yang Yang memegang watak Yang Kaizhi dalam filem The Founding of a Party. Ini adalah kali pertama dia berlakon dalam filem. Pada 2013, dia memegang watak lelaki utama yang bernama Cao Zhi dalam teater sejarah berjudul Legend of Goddess Luo. Pada tahun yang sama, dia dianugerahkan dengan "Pelakon TV Baru Yang Paling Berpengaruh" dalam "Entertainment Live Rankings".

Tahun 2014 merupakan tahun bertuah dan penting bagi Yang Yang. Dia memperoleh populariti menerusi lakonan Xu Yi dalam filem The Left Ear. Juga, watak Zhang Qiling dalam drama The Lost Tomb yang menjulangnya sebagai salah seorang pelakon muda terhangat di China. Dalam masa yang sama, dia memegang watak Wu Qing dalam drama The Four (siri TV) dan memenangi anugerah "Pelakon Lelaki Paling Popular" serta "Ranking Kesusasteraan dan Kesenian China di Kampus" berdasarkan lakonan cemerlangnya. Pada tahun 2015, Yang Yang mengambil bahagian dalam rancangan realiti TV Divas Hit the Road(II).